**Hva gjør jeg hvis strømmen går?**  
Du kan enkelt kontrollere om årsaken til strømbruddet er inne i huset eller om det er i strømnettet til Barents Nett AS.

**Helt strømløs**  
Hvis naboer også mangler strøm, er det en feil på nettet. Ring oss på tlf.: 78 96 26 99.

Om strømmen går bare hos deg:

* Kontroller at hovedsikringer eller jordfeilbryter er intakte. Har du automatsikringer skal bryteren vende opp eller proppen være trykket inn. Har du skrusikringer/patronsikringer, så skift disse. Det er ofte vanskelig å se om det er brudd i disse.
* Kontroller at inntakssikringer er intakte. Inntakssikringer er vanligvis plassert der kabel eller luftledning kommer inn i huset.
* Hvis noe av dette har slått ut, er det en intern feil i din installasjon, og du må kontakte installatør.

Hvis eget anlegg er i orden er det mye som tyder på at feilen er i strømnettet. Kontakt feilmeldingen på 78 96 26 99 og montør blir sendt ut for å sjekke feil/utbedre feilen.

**Redusert spenning/dimmet belysning**  
Hvis du opplever at du har ”halv spenning”, det vil si at det så vidt gløder noen steder og at deler av huset ikke har strøm:

* Kontroller inntakssikringer og hovedsikringer hvis du har et trefaseanlegg (3 hovedsikringer).
* Har du standard anlegg (to hovedsikringer) er feilen ute i nettet. Kontakt oss på telefon 78 96 26 99..